**ՆՈՐՈՒԹՅՈՒՆՆԵՐ**

## Անվճար իրավաբանական և հաշվապահական խորհրդատվություն

Քաղաքացիական հասարակության զարգացման ցանցի (ՔՀԶՑ) անունից սիրով տեղեկացնում ենք Ձեզ, որ մենք շարունակում ենք տրամադրել անվճար իրավաբանական և հաշվապահական խորհրդատվություն հասարակական կազմակերպություններին, հիմնադրամներին և իրավաբանական անձանց միություններին: Մանրամասների համար այցելեք [այստեղ](http://armenianngo.am/news/view/article/15):

**"Բազմազանությունը իմ համայնքում" լուսանկարների մրցույթ**

Քաղաքացիական զարգացման և համագործակցության հիմնադրամը (Հայաստան) ԳՈՒՐՏ ռեսուրս կենտրոնի (Ուկրաինա)   և ՀԿ Կենտրոն քաղաքացիական հասարակության զարգացման ՀԿ-ի (Հայաստան) հետ համատեղ հայտարարում են **"Բազմազանությունը իմ համայնքում"** լուսանկարների մրցույթ "Հավասար հնարավորություններ ազգային փոքրքմասնությունների և խոցելի խմբերի մշակութային իրավունքների իրագործման համար. Հարստություն բազմազանության միջոցով" ծրագրի շրջանակներում, որը ֆինանսավորվում է Եվրոպական Միության Արևելյան գործընկերության մշակութային ծրագրի կողմից: Ավելի մանրամասների համար, խնդրում ենք այցելել ծրագրի կայքը՝ [այստեղ](http://governance.org.ua/cult/arm/?p=192:):

**ՔԶՀՀ-ի "Ձեր հաջողության պատմությունը" նախաձեռնություն**

Քաղաքացիական հասարակության զարգացմանն ուղղված ֆոնդահայթայթման արշավները համեմատաբար նոր երևույթ են Հայաստանի Հանրապետությունում։ Ողջունելով տեղական և միջազգային ոչ-առևտրային կազմակերպությունների կողմից ձեռնարկված տարբեր դրամահավաքային արշավներն ու ծրագրերը՝ Քաղաքացիական զարգացման և համագործակցության հիմնադրամը (ՔԶՀՀ) նախաձեռնում է վերջիններիս հավաքագրման առցանց արշավ՝ «Ձեր հաջողության պատմությունը» անունով։ Մանրամասների համար կարող եք այցելել [այստեղ](http://cdpf.am/am/news376/):

**Առաջնորդության զարգացման միջազգային կոնֆերանս**

ԱՅՍԵԿ Հայաստանը սիրով հրավիրում է Ձեզ մասնակցելու Առաջնորդության զարգացման միջազգային կոնֆերանսին, որը տեղի կունենա սույն թվականի մարտի 15-16-ին, Ծաղկաձոր քաղաքում: Կոնֆերանսի մանրամասների և գրանցման ձևի ներբեռնման համար, այցելեք [այստեղ:](http://www.cdpf.am/file/National%20Leadership%20Development%20Seminar%202013%2C%20AIESEC%20in%20Armenia.pdf)

**«Քաղաքացիական հասարակության դերը ԵՄ ինտեգրման գործընթացում. իրական ներգրավվածություն արդյունավետ մասնակցության միջոցով» ծրագիր**

Մարդկային զարգացման միջազգային կենտրոն (ՄԶՄԿ) ՀԿ-ն Վիշեգրադյան հիմնադրամի կողմից աջակցվող «Քաղաքացիական հասարակության դերը ԵՄ ինտեգրման գործընթացում. իրական ներգրավվածություն արդյունավետ մասնակցության միջոցով» ծրագրի շրջանակում ս/թ փետրվարի 8-ին կազմակերպում է քաղաքացիական հասարակության կազմակերպությունների կարողությունների զարգացման ինտերակտիվ դասընթաց: Դասընթացը կվարեն տեղական և միջազգային փորձագետներ:

**«Հայաստան 2012. Ընտրության տարի» տարեկան զեկույց**

Փետրվարի 6-ին, ժամը 12.00-ին Գյումրիի «Արևամանուկ» կենտրոնում Սիվիլիթաս հիմնադրամը կներկայացնի տարեկան իր հերթական՝ հինգերորդ զեկույցը (հայերեն և անգլերեն)՝ «Հայաստան 2012. Ընտրության տարի», որին անմիջապես կհետևի հանրային քննարկում «Ապակենտրոնացման հրամայականը և հեռանկարները» թեմայով: Քննարկումը կվարի լրագրող, Սիվիլիթաս հիմնադրամի վերլուծաբան Թաթուլ Հակոբյանը: Քննարկման ավարտին կլինի հյուրասիրություն: Մասնակցությունը նախնական գրանցումով՝ 010 500 119:

**ԻՐԱԿԱՆԱՑՎԱԾ ՄԻՋՈՑԱՌՈՒՄՆԵՐ**

## Հասարակական կազմակերպությունների զարգացման ինստիտուցիոնալ և և օրենսդրական բարեփոխումների հայեցակարգի վերաբերյալ հանդիպում- քննարկում

Դեկտեմբերի 21-ին Անի Պլազա հյուրանոցոմ տեղի ունեցավ ՔՀԿ-ների զարգացման ինստիտուցիոնալ և օրենսդրական բարեփոխոմների հայեցակարգի քննարկումը, որին ներկա էին ՔՀԿ ներկայացուցիչներ: Հանդիպման սկզբում ՔՀԶ ցանցի փորձագետներ Մոնիկա Սարգսյանը և Մերի Խաչատրյանը ներկայացրեցին հայեցակարգը, իսկ վերջում Արդարադատության փոխնախարար Արամ Օրբելյանը պատասխանեց հավաքվածների հարցերին: Հանդիպման ընթացքում հնչած դիտողությունները և առաջարկությունները կքննարկվեն և կներառվեն Հայեցակարգի վերջնական տարբերակում և այն կներկայացվի Կառավարության հաստատմանը:

**«Հայաստան 2012. Ընտրության տարի» տարեկան զեկույց**

Արդեն հինգերորդ տարին է, ինչ Սիվիլիթաս հիմնադրամը, հետ նայելով անցած տարվան, փորձում է գնահատել Հայաստանում և նրա շուրջ իրողություններն ու զարգացումները: Միշտ էլ խնդիր կա, որ տարեկան այս զեկույցը չվերածվի սոսկ իրադարձությունների շարադրման: Մեր նպատակն է կենտրոնանալ միտումների և ինստիտուցիոնալ փոփոխությունների վրա: Յուրաքանչյուր տարի, սակայն, ավելի ու ավելի դժվար է դառնում որևէ նոր բան ասել այս առումով՝ հաշվի առնելով կառուցվածքային փոփոխությունների դժկամ ընթացքը: Շարունակությունը տեսեք [այստեղ:](http://www.civilitasfoundation.org/am/2009-06-01-11-15-31/2009-06-01-11-22-26/982--2012-.html)

**ՀԱՇՎԱՊԱՀԻ ԱՆԿՅՈՒՆ**

Քաղաքացիական հասարակության զարգացման ցանցը շարունակում է տրամադրել հաշվապահական և իրավաբանական խորհրդատվություններ հասարակական կազմակերպություններին, հիմնադրամներին և իրավաբանական անձանց միություններին՝ նպատակ ունենալով նպաստել ՔՀԿ գործունեության բարենպաստ միջավայրի ձևավորմանը: Դեկտեմբեր և հունվար ամսիների ընթացքում հաշվապահական խորքային խորհրդատվություն է տրամադրվել 6 կազմակերպությունների: Հաշվապահական խորհրդատվության ժամանակ պարզաբանվել են այնպիսի հարցեր, ինչպիսիք են Եկամտային հարկ/պայմանագրերում փոփոխության մասին կարգը, նոր գրանցված ՀԿ-ի հարկային պարտավորությունները, աշխատանքային պայմանգրերի պատրաստումը և այլն: Ստորև ներկայացված է խորհրդատվության հարց ու պատասխաններից 1 օրինակ:

**Հարց.** Թույլատրվո՞ւմ է արդյոք նվազեցնել աշխատավարձը:

**Պատասխան.** Աշխատանքի վարձատրության չափը համարվում է աշխատանքի էական պայման, որի փոփոխման դեպքում գործատուն աշխատողին պետք է տեղյակ պահի աշխատանքային օրենսգրքի 115-րդ հոդվածով uահմանված ժամկետներում: Առանց աշխատողի գրավոր համաձայնության աշխատանքի վարձատրության պայմանները գործատուն կարող է փոփոխել միայն oրենքով կամ կոլեկտիվ պայմանագրով աշխատանքի վարձատրության պայմանների փոփոխության դեպքում: Աշխատավարձի նվազեցում եկամտահարկի մասին օրենքի փոփոխության հետևանքով չի թույլատրվում:

**ԻՐԱՎԱԲԱՆԻ ԱՆԿՅՈՒՆ**

Դեկտեմբեր և հունվար ամիսների ընթացքում Քաղաքացիական հասարակության զարգացման ցանցի (ՔՀԶՑ) կողմից տրամադրվել է իրավաբանական խորհրդավություն շուրջ 9 կազմակերպությունների: Այս ընթացքում խորհրդատվություններ են տրամադրվել, ՀԿ-ների գրանցման, մասնաճյուղերի և իրավաբանական անձանց միության հիմնադրման, ինչպես նաև ՀԿ-ների և հիմնադրամների տարբերությունների, ՀԿ-ների լուծարման կարգի վերաբերյալ: Ստորև ներկայացված է խորհրդատվության հարց ու պատասխաններից օրինակներ:

**Հարց.** Որո՞նք են կազմակերպության մասնաճյուղերի հիմնադրման կարգը և պահանջները: Ինչպե՞ս ստեղծել իրավաբանական անձանց միություն: Ինչպե՞ս է են կանոնակարգվում միության և մասնաճյուղերի ղեկավարների աշխատանքները:

**Պատասխան.** Մասնաճյուղերը ենթակա են պետական հաշվառման, գործում են հիմանադրի կողմից հաստատված կանոնադրության, իսկ ղեկավարը՝ նաև լիազորագրի հիման վրա: Հաշվառումը տեղի է ունենում ՀՀ օրենսդրությամբ սահմանված կարգով: Իրավաբանական անձանց միությունների հիմնական կանոնակարգումը սահմանված է ՀՀ քաղաքացիական օրենսդգրքով:

**Հարց.** Որո՞նք են ՀԿ-ի կողմից ձեռնարկատիրական գործունեության իրականացման կարգերը և սահմանափակ պատասխանատվությամբ ընկերության գրանցման կարգը:

**Պատասխան.** Հասարակական կազմակերպության կողմից ձեռնարկատիրական գործունեություն իրականացվում է տնտեսական ընկերություն/ընկերակցություն հիմնելու կամ անդամակցելու միջոցով: Սահմանափակ պատասխանատվությամբ ընկերության գրանցումն իրականացվում է «Սահմանափակ պատասխանատվությամբ ընկերությունների մասին» ՀՀ օրենքի և «Իրավաբանական անձանց պետական գրանցման մասին» ՀՀ օրենքի համաձայն՝ իրավաբանական անձանց գրանցման պետական ռեգիստր ներկայացնելով օրենքով սահմանված փաստաթղթերը:

Այլ հարց ու պատախանների, ինչպես նաև ցանցի ընդհանուր գործունեությանը մանրամասն ծանոթանալու համար կարող եք այցելել [www.armenianngo.am](http://www.armenianngo.am) կայքը: